Crater Eurytii
"Crater Eurytii" (Francogallice cratère d'Eurytios; taliter et aliis linguis) est crater columnaris operis Corinthiaci, anno circiter 600 a.C.n. confectum, cuius picturae principales convivium Eurytii et Heraclis describunt. Videntur et litteris Corinthiacis nominantur viri sex reclinantes, Heracles (qui cultellum gerit), "Eurytius" rex Oechaliae filiique Iphitus, Toxeus, Clytius, Didaeon, atque filia Iole, quae timens iuxta Heraclem stat. Videntur etiam praeparatio carnium, exercitatio equorum, suicidium Aiacis. Crater in sepulcro iuxta Caere Vetus Etruriae repertus est. Saeculo XIX in collectu Ioannis Petri Campana ostentatus est. Hodie apud Museum Lupariense sub siglo E 635 servatur.